sagorsarker/bangla-wikipedia huggingface dataset:
জোড়া নারকেল

জোড়া নারকেল হচ্ছে "লোডোইসি" নামের এক-প্রজাতিবিশিষ্ট গণের পাম গাছ। এরা সাধারণত সামুদ্রিক নারকেল, লোডোইসি, ডাবল নারকেল বা কোকো ডে মার নামেও পরিচিত। এর একটিমাত্র প্রজাতি হলো লোডোচিয়া মালদিভিকা (দ্বিপদ নাম: "Lodoicea maldivica") যা সেশেল-এর প্রাসলিন এবং কুরিউস দ্বীপপুঞ্জেই পাওয়া যায় এবং এটি ওই অঞ্চলের একটি এন্ডেমিক উদ্ভিদ। পূর্বে এটি সেন্ট পিয়েরে, চৌভ-সৌরিস এবং ইলে রন্ডে (রাউন্ড দ্বীপপুঞ্জ) এর ছোট ছোট দ্বীপগুলিতেও পাওয়া যেতো, যার সবগুলোই প্রাসলিনের কাছাকাছি অবস্থিত, তবে সম্প্রতি পুনরায় দেখতে না পাওয়া পর্যন্ত কিছু সময়ের জন্য এসব অঞ্চলে কোকো ডে মার বিলুপ্ত হয়ে গিয়েছিল বলেই ধরা হতো। এর গণের নামটি ফ্রান্সের রাজা পঞ্চদশ লুই এর সম্মানে নামকরণ হয়ে থাকতে পারে, উল্লেখ্য লোডোসিয়াস এর ল্যাটিন রূপ হলো লোডোইসা। তবে অন্যান্য সূত্র বলছে যে লোডোইসা নামটি প্রিয়াম এবং হেকুবার কন্যা লোওডিসের নাম থেকে এসেছে।
এরা ২৫-৩৪ মিটার লম্বা হয়। গাছের পাতাগুলি পাখা আকারের হয় যা সাধারণত ৭-১০ মিটার দৈর্ঘ্য এবং পরিপক্ব গাছগুলিতে ৪ মিটার পত্রবৃন্তসহ ৪.৫ মিটার প্রস্থবিশিষ্ট হয়ে থাকে। তবে অল্পবয়সী গাছ দীর্ঘতর পত্রবৃন্ত উৎপাদন করে যার দৈর্ঘ্য ২৯ ফুট ৬ ইঞ্চি (৯ মিটার) থেকে ৩৩ ফুট (১০ মিটার) পর্যন্ত হতে পারে। এটি একটি ভিন্নলৈঙ্গিক উদ্ভিদ অর্থাৎ পুরুষ এবং মহিলা প্রজননতন্ত্র পৃথক বৈশিষ্ট্যের হয়ে থাকে। পুরুষ ফুলগুলি ১ মিটার দীর্ঘ হয় এবং ক্যাটকিনের মতো পুষ্পবিন্যাসে বিন্যস্ত থাকে যা দশ বছর ধরে পরাগ উৎপাদন করতে থাকে; যা দীর্ঘকাল বেঁচে থাকা পরিচিত ফুলগুলোর মধ্যে একটি। পরিপক্ব ফল ৪০-৫০ সেমি ব্যাস এবং ১৫-৩০ কেজি ওজনের হয়ে থাকে যা উদ্ভিদজগতে সর্বোচ্চ ওজনদার ও সর্ববৃহৎ আকৃতির বীজ। ফল পরিপক্ব হতে ৬-৭ বছর সময় লাগে এবং অঙ্কুরোদগমের জন্য সময় লাগে আরও ২ বছর। এই উদ্ভিদ প্রজাতিটি কোথাও কোথাও সমুদ্রের নারকেল (Sea Coconut), প্রেমকেল (Love Nut), ডাবল নারকেল, কোকো ফিস বা সেশেলস নাট নামেও পরিচিত।
যদিও কোকো ডে মারের বৈশিষ্ট্যগুলো আর্দ্র ক্রান্তীয় অঞ্চলের মনোডমিন্যান্ট বনে থাকা অন্যান্য গাছের মতোই, তবে এর কিছু অনন্য ও পৃথক বৈশিষ্ট্যগুলোর মধ্যে রয়েছে বিশাল আকৃতির বীজ, ফানেলিং কার্যকৌশল এবং বিভিন্ন প্রাণিসম্প্রদায়ের সাথে ঘনিষ্ঠভাবে জড়িত থাকা। এই বৈশিষ্ট্যগুলি তুলনামূলকভাবে স্থিতিশীল পরিস্থিতিতে দীর্ঘ বিবর্তনের ইতিহাসের সাক্ষী দেয়। সেশেলের ছয়টি একাঞ্চলিক (মনোস্পেসিফিক) এন্ডেমিক পামগুলোর মধ্যে, কোকো ডে মার হলো "সেশেলে থাকা অন্যান্য সপুষ্পক উদ্ভিদের মধ্যে দ্বীপের বিশালত্বের একমাত্র প্রকৃত উদাহরণ এটি যা সেশেলসের উদ্ভিদের এক অনন্য বৈশিষ্ট্য"।
কোকো ডে মার এমন সব রেইন ফরেস্টে পাওয়া যায় যেখানে গভীর ও ভালভাবে শুকানো মাটি এবং উন্মুক্ত ঢালু বা খাড়াই রয়েছে; যদিও এরকম ক্ষয়প্রাপ্ত মাটিতে এর বৃদ্ধি আগের চেয়ে হ্রাস পেয়েছে।
সেশেল একটি বিশ্ব ঐতিহ্যবাহী অঞ্চল এবং এই অঞ্চলের এক তৃতীয়াংশ বর্তমানে সুরক্ষিত। অধিকাংশ কোকো ডে মার গাছই প্রাসলিন এবং কুরিউজ জাতীয় উদ্যানে পাওয়া যায় এবং এর বাণিজ্যিকীকরণ ১৯৯৫ সালের কোকো-ডে-মার (ব্যবস্থাপনা) ডিক্রি দ্বারা নিয়ন্ত্রিত হয়।
মারমাডিউক পিকথাল

মুহাম্মদ মারমাডিউক পিকথাল (জন্মনাম মারমাডিউক উইলিয়াম পিকথাল, ৭ এপ্রিল ১৮৭৫১৯ মে ১৯৩৬) ছিলেন একজন ইংরেজ ইসলামি পণ্ডিত। খ্রিষ্টান থেকে তিনি ইসলামে ধর্মান্তরিত হন। তিনি কুরআনের ইংরেজি অনুবাদ করেছিলেন। পিকথাল ছিলেন একজন ঔপন্যাসিক, সাংবাদিক, শিক্ষক, ধর্মীয় ও রাজনৈতিক নেতা।
ইসলামি পরিভাষাকোষ

নিম্নোক্ত তালিকায় ইসলামি ও আরব সংস্কৃতির উল্লেখযোগ্য শব্দসমূহ রাখা হয়েছে। এর উদ্দেশ্য শব্দগুলোর প্রচলিত বিভিন্ন বানানের দ্ব্যর্থতা নিরসন করা। আর এতে ইসলামী বিষয়গুলোকে একত্রে পাওয়া সহজ হবে। আরবি শব্দের ক্ষেত্রে প্রচলিত বানানরীতি অনুসরণ করা হয়েছে। তবে ব্যবহৃত অন্য বানানগুলো ভুক্তির পাশে লেখা হয়েছে। উর্দু ও ফারসি শব্দগুলোর জন্য সর্বশেষ অংশে দুটি অনুচ্ছেদ তৈরী করা হয়েছে। দয়া করে দেখেশুনে সঠিক অনুচ্ছেদে শব্দ যুক্ত করুন।
আম্মাবাদ
 দরুদ। মহানবী সল্লাল্লাহু আলাইহে ওয়াসাল্লামের উপর পঠিত দরুদ এর সংক্ষিপ্ত রূপ। 
আরবী ভাষায় صلى الله عليه وسلم
== নাজ্
পেডিংটন (চলচ্চিত্র)

পেডিংটন হচ্ছে ২০১৪ সালের ব্রিটিশ কমেডি ছবি, যা পরিচালনা করেছেন পল কিং, এবং প্রযোজক হচ্ছেন ডেভিড হেয়ম্যান. ছবিটি মাইকেল বন্ড এর লিখা "পেডিংটন বিয়ার" নামক গল্প থেকে তৈরি। যা সরাসরি একশন ও কম্পিউটার এনিমেশন দিয়ে তৈরি, ছবিতে বেন ওয়িসো পেডিংটন এর কণ্ঠ দিয়েছেন এছাড়া হিউজ বনভিলে,সালি হোকিন্স, জোলি ওয়াল্টাল, নিকোলে কিডম্যান সরাসরি অভিনয় করেছেন। এটি যুক্তরাজ্যে ২৮শে নভেম্বর ২০১৪ এ মুক্তি পায় এবং ভাল ক্রিটিকদের কাছ থেকে বেশ ভাল রিভিউ পেয়েছে।
বাংলাদেশের সড়কের সংকেতসমূহ

বাংলাদেশের সড়কের সংকেত যা বাংলাদেশে বিভিন্ন সড়কে নির্দেশক হিসাবে ব্যবহৃত হয়েছে। প্রতিটি ট্রাফিক সংকেতের জন্য নকশা বিবরণ সেট "ট্রাফিক সংকেত ম্যানুয়াল" হিসাবে বাংলাদেশ সড়ক পরিবহন কর্তৃপক্ষ কর্তৃক প্রকাশিত।
আব্দুল কাইয়ুম

আব্দুল কাইয়ুম (জন্ম: ২৮ মার্চ ১৯৪৮) বাংলাদেশ পুলিশের ২১ তম মহাপরিদর্শক ছিলেন। তিনি বাংলাদেশ জাতীয়তাবাদী দলের কেন্দ্রীয় নেতা এবং চেয়ারপার্সনের উপদেষ্টা নির্বাচিত হন।
আব্দুল কাইয়ুম ১৯৪৮ সালের ২৮ মার্চ বাংলাদেশের জামালপুর জেলার বকশীগঞ্জ উপজেলার পাখিমারা গ্রামে জন্ম গ্রহণ করেন। তিনি জামালপুর জেলা স্কুল ও জামালপুর আশেক মাহমুদ কলেজ থেকে এস এস সি ও এইচ এস সি পাস করেন। ১৯৬৭ সালে ঢাকা বিশ্ববিদ্যালয় থেকে অর্থনীতিতে স্নাতক পাস করেন।
৭ মে ২০০৫ সাল হতে ৬ জুলাই ২০০৬ সাল পর্যন্ত বাংলাদেশ পুলিশের মহা পুলিশ পরিদর্শক (আই জি পি) হিসেবে দায়িত্ব পালন করেন।
ড্যামিয়েন ফ্লেমিং

ড্যামিয়েন উইলিয়াম ফ্লেমিং (; জন্ম: ২৪ এপ্রিল, ১৯৭০) পশ্চিম অস্ট্রেলিয়ার বেন্টলি এলাকায় জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। তন্মধ্যে, অভিষেক টেস্টেই তিনি হ্যাট্রিক করার বিরল গৌরবের অধিকারী হন। এছাড়াও, ‘ফ্লেমো’ ডাকনামে পরিচিত ড্যামিয়েন ফ্লেমিং ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের পক্ষে খেলতেন।
৭৮টি প্রথম-শ্রেণীর ক্রিকেটে ভিক্টোরিয়ার পক্ষে খেলে ২৫৮ উইকেট লাভ করেন। ১৯৮৯-৯০ মৌসুমে পশ্চিম অস্ট্রেলিয়ার বিপক্ষে অভিষেক প্রথম-শ্রেণীর ক্রিকেটে ৬/৩৭ পান।
১৯৯৪ থেকে ২০০১ সালের মধ্যবর্তী সময়কালে ২০ টেস্ট ও ৮৮ ওডিআইয়ে অংশগ্রহণ করেন। স্টিভ ওয়াহ ও রিকি পন্টিংয়ের নেতৃত্বাধীন অস্ট্রেলিয়া দলের অন্যতম সদস্য ছিলেন তিনি। টেস্টে উইকেট প্রতি ২৫.৮৯ রান দিয়ে ৭৫ উইকেট তুলে নেন। তন্মধ্যে তার সেরা বোলিং পরিসংখ্যান ছিল ৫/৩০। টেস্ট ক্রিকেটের ইতিহাসে মাত্র তিনজন খেলোয়াড়ের একজন হিসেবে টেস্ট অভিষেকেই হ্যাট্রিক করেছেন ফ্লেমিং। বাদ-বাকী দু’জন হচ্ছেন - মরিস অলম ও পিটার পেথেরিক। রাওয়ালপিন্ডিতে স্বাগতিক পাকিস্তানে বিপক্ষে অনুষ্ঠিত টেস্টের দ্বিতীয় ইনিংসে সেলিম মালিকের তৃতীয় উইকেট নিয়ে দুই ইনিংসে তার হ্যাট্রিক সম্পন্ন হয়।
আঘাতজনিত কারণে তার খেলোয়াড়ী জীবনকে সংক্ষিপ্ত করতে হয় ও অবসর নিতে বাধ্য হন তিনি। ২০০৩ সালে সকল স্তরের ক্রিকেট থেকে অবসর নেন। এরপর তিনি অস্ট্রেলীয় ক্রিকেট একাডেমির প্রধান কোচ হিসেবে মনোনয়ন দেয়া হয়। এছাড়াও তিনি আন্তর্জাতিক ও ঘরোয়া শেফিল্ড শিল্ডের খেলায় ধারাভাষ্যকারের দায়িত্ব পালন করেন। বিল উডফুল, কিথ মিলার ও ক্ল্যারি গ্রিমেটের সাথে তাকেও বিংশ শতকের সাউথ মেলবোর্ন ক্রিকেট ক্লাবের অন্যতম সদস্য হিসেবে মনোনীত করা হয়।
সাগর-রুনি হত্যাকাণ্ড

সাগর সারোয়ার ও মেহেরুন রুনি হত্যাকাণ্ড (সাগর-রুনি হত্যা মামলা নামেও পরিচিত) হল ২০১২ সালের ১১ ফেব্রুয়ারি সংঘটিত হত্যাকাণ্ড, যেখানে প্রখ্যাত সাংবাদিক দম্পতি সাগর সারোয়ার ও মেহেরুন রুনি তাদের পেশাগত দৃঢ় কর্মকাণ্ডের কারণে ঢাকায় নিজ বাসভবনে অজ্ঞাত দুর্বৃত্ত কর্তৃক উভয়েই ছুরিকাঘাতে নিহত হন। মামলাটি এখনও চলমান রয়েছে।
বিডিআর হত্যাকান্ড সম্পর্কে আওয়ামীলীগ ও ভারতের সংশ্লিষ্টতার গোপন তথ্য তাদের কাছে থাকার কারনে পরিকল্পিতভাবে তাদের হত্যা করা হয় বলে অনেক আগে থেকেই গুঞ্জন শোনা যাচ্ছে। এমপি শাওনের কিলার বাহিনী দিয়ে, বর্তমানে ক্ষমতাচ্যুত ও তৎকালীন প্রধানমন্ত্রী শেখ হাসিনার সরাসরি নির্দেশে সাগর-রুনি হত্যাকান্ড সংঘটিত হওয়ার প্রমান সম্প্রতি মিলেছে ফাঁস হওয়া কল রেকর্ডে।
এই দম্পতির হত্যাকাণ্ডটি বাংলাদেশে উচ্চ-স্তরের রাজনৈতিক মনোযোগ ও গণমাধ্যমে ব্যাপক আলোড়ন তুলে এবং সরোয়ার জার্মানিতে থেকে ডয়চে ভেলের সাংবাদিক হিসেবে কাজ করতেন বলে জার্মানির আগ্রহও প্রকাশ পায়। ফলে মামলাটি নিয়ে সাংবাদিক সহ আন্তর্জাতিক গণমাধ্যমের স্বাধীনতা সংস্থাগুলিও নিবিড়ভাবে পর্যবেক্ষণ করে। এই দম্পতির হত্যাকাণ্ড বাংলাদেশী সাংবাদিকদের প্রতিনিধিত্বকারী সংগঠনগুলিকেও একীভূত করে তোলে যারা একসময় বিভিন্ন দলে বিভক্ত ছিল।
পরিবারের এক প্রতিনিধি জানান, "গত ২৫ বছরে এটি বাংলাদেশে সর্বাধিক আলোচিত/লিখিত, অগ্রাধিকারপ্রাপ্ত মামলা।" ২০১৭ সালে হত্যার পঞ্চম বার্ষিকীতে তদন্ত প্রতিবেদন প্রকাশের আহ্বান জানিয়ে এক প্রতিবাদ মিছিলের ডাক দেওয়া হয়।
"গোলাম মোস্তফা সরোয়ার" মূলত সাগর সরোয়ার নামেই বেশি পরিচিত ছিলেন। তার পরিবার পুরান ঢাকার বাসিন্দা। তিনি ২০১১ সালের ডিসেম্বর থেকে মাছরাঙা টেলিভিশনের সম্প্রচার সংবাদ সম্পাদক হিসেবে কর্মরত ছিলেন। তিনি এর আগে জার্মানির বনে অবস্থিত দক্ষিণ এশিয়া বিভাগের অংশ হিসেবে জার্মান সম্প্রচারমাধ্যম ডয়চে ভেলের বাংলা পরিষেবাতে তিন বছর কাজ করেন৷ ডয়চে ভেলের আগে তিনি ইত্তেফাক (আনুমানিক ১৯৯৭), যুগান্তর এবং সংবাদ পত্রিকার কলামিস্ট এবং রিপোর্টার হিসাবে মুদ্রণ বিভাগে কাজ করেন। তিনি একজন এনার্জি রিপোর্টার হিসেবে পরিচিত ছিলেন এবং তার কাজও ট্রেড ম্যাগাজিন "প্ল্যাটস অয়েলগ্রাম নিউজে" প্রকাশিত হয়েছিল।
এডওয়ার্ড বেলামি

এডওয়ার্ড বেলামি () (২৬ মার্চ, ১৮৫০ – ২২ মে, ১৮৯৮) ছিলেন একজন মার্কিন লেখক এবং সমাজতন্ত্রী তিনি তার কল্পলৌকিক উপন্যাস "লুকিং ব্যাকওয়ার্ড" এবং "রিপ ভান উইংকল"-এর জন্য বিখ্যাত ছিলেন। বেলামির একটি সুন্দর ভবিষ্যতের কল্পনা অনুপ্রাণিত করেছিল কমপক্ষে ১৬৫টি "জাতীয়তাবাদী ক্লাব" গঠন করতে যেগুলো বেলামির রাজনৈতিক ধারণা প্রচার করতো এবং সেগুলোকে প্রায়োগিক বাস্তবে রূপান্তরের জন্য কাজ করত। "জাতীয়তাবাদী" পত্রিকার একটির শেষ সংখ্যায় উল্লেখ করা হয়েছিল যে প্রায় ৫০০টির বেশি ক্লাব গঠিত হয়েছে।
উইলিয়াম মরিস

উইলিয়াম মরিস () (২৪ মার্চ ১৮৩৪ – ৩ অক্টোবর ১৮৯৬) ছিলেন একজন ইংরেজ টেক্সটাইল ডিজাইনার, কবি, উপন্যাসিক, অনুবাদক এবং সমাজতান্ত্রিক কর্মী। তিনি তার কল্পলৌকিক উপন্যাস "নিউজ ফ্রম নোহোয়্যার"-এর জন্য বিখ্যাত ছিলেন। ব্রিটিশ চারু ও কারুকলা আন্দোলনের সাথে যুক্ত থেকে তিনি ঐতিহ্যবাহী ব্রিটিশ টেক্সটাইল শিল্প এবং এর উৎপাদনের প্রক্রিয়ায় গুরুত্বপূর্ণ অবদান রাখেন। তার সাহিত্যিক অবদান আধুনিক ফ্যান্টাসি সাহিত্য প্রতিষ্ঠায় সাহায্য করে, যেখানে তিনি ব্রিটেনের প্রথমদিকের সমাজতান্ত্রিক আন্দোলনে গুরুত্বপূর্ণ ভূমিকা পালনে সহযোগিতা করে।
জেমস হিল্টন (উপন্যাসিক)

জেমস হিল্টন () (৯ সেপ্টেম্বর, ১৯০০২০ ডিসেম্বর, ১৯৫৪) ছিলেন একজন ইংরেজ উপন্যাসিক। তিনি তার দারুণ বিক্রীত কল্পলৌকিক উপন্যাস "লস্ট হরাইজন" এবং "গুডবাই, মিস্টার চিপ্স"-এর জন্য বিখ্যাত ছিলেন।
তিনি হলিউডে চিত্রনাট্যও লিখতেন।
হিল্টনের প্রথম উপন্যাস "ক্যাথেরিন হারসেলফ" ১৯২০ সালে প্রকাশিত হয়, যখন তার বয়স ছিল ২০ বছর। তার বেশ কয়েকটি বই ছিল আন্তর্জাতিক দারুণ বিক্রীত (bestseller) এবং সফল চলচ্চিত্রের সাথে খাপ খেয়েছে। চলচ্চিত্রগুলোর মধ্যে উল্লেখযোগ্য হচ্ছে "লস্ট হরাইজন" (১৯৩৩), যেটি হথর্নডেন পুস্কার লাভ করে, "গুডবাই, মিস্টার চিপ্স" (১৯৩৪) এবং "র‍্যানডম হারভেস্ট" (১৯৪১)।
কুফী লিপি

কূফী লিপি হল আরবি হরফের প্রাচীন চারুলিপি রূপ। প্রাচীন নাবাতীয় বর্ণমালার পুনর্বিন্যাসে এই লিপির উদ্ভব হয়েছে। ৭ম শতাব্দীর শেষদিকে ইরাকের কুফায় এই লিপির উদ্ভব হয় ও পরে অন্যান্য স্থানে তা ছড়িয়ে পড়ে। ১১শ শতাব্দী নাগাদ এটি কুরআনে ব্যবহৃত প্রধান লিপি ছিল।
৮ম থেকে ১০শ শতাব্দী পর্যন্ত পান্ডুলিপিতে কুফি লিপির ব্যবহার সবচেয়ে বেশি হত। সেলজুক মুদ্রা ও সৌধ এবং প্রথমদিককার উসমানীয় মুদ্রায় এই লিপি দেখতে পাওয়া যায়। এর আলঙ্করিক বৈশিষ্ট্য থাকায় তুরস্কে প্রজাতন্ত্র ঘোষণার আগে জনসাধারণের জন্য নির্মিত দালান ও বসতবাড়িতে অলংকরণের জন্য কূফী লিপিতে কারুকাজ করা হত।
ইরাকের বর্তমান পতাকায় কূফী লিপিতে "আল্লাহু আকবর" লেখা রয়েছে।
দেয়ালে ব্যবহারের জন্য বর্গাকার ও জ্যামিতিক কূফী লিপি ব্যবহার হয়। ইরানের বান্নাই নামে পরিচিত পদ্ধতিতে কখনো সম্পূর্ণ দালান আল্লাহ, মুহাম্মদ ও আলি ইবনে আবি তালিবের নাম লিখিত টাইলসে আচ্ছাদিত করা হয়।
সিউডো-কূফী বা কুফিস্ক হল কূফী লিপির অনুকরণে গড়ে উঠা লিপিশিল্প। রেনেসা বা মধ্য যুগে এই রীতি গড়ে উঠেঃ “"ইউরোপীয় শিল্পে আরবির অনুকরণকে প্রায় সিউডো-কূফী বলে বর্ণনা করা হয়, এর উদ্ভব হয়েছে আরবি লিপি থেকে যাতে সোজা ও কৌণিক টানের উপর গুরুত্বারোপ করা হয়, এবং তা ইসলামি স্থাপত্যের অলংকরণে প্রায়শ ব্যবহার হয়""।
সূরা মু'মিনূন

আল মু'মিনূন , (), (মুমিনগণ) মুসলমানদের ধর্মীয় গ্রন্থ কুরআনের ২৩ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ১১৮টি।
প্রথম আয়াত قَدْ أَفْلَحَ الْمُؤْمِنُونَ থেকে সূরার নাম গৃহীত হয়েছে। 
এই সূরার মূল বক্তব্য হচ্ছে চারিত্রিক গুণাবলী যা মুমিন বা বিশ্বাসী হওয়ার 'বীজতলা ' বা মূলভিত্তি। বিশেষভাবে উল্লেখ করা হয়েছে সেই রূপ পরিবেশের যখন সত্যকে অস্বীকার করা হয় এবং সত্যের অনুসারীদের অত্যাচার ও অপমানে জর্জরিত করা হয়। সত্য এক, অদ্বিতীয় এবং সন্দেহাতীত এবং শেষ পর্যন্ত সত্য চিরস্থায়ী। যারা পাপের রাস্তায় থাকে তাদের শেষ মুহুর্তের অনুতাপ গ্রহণযোগ্য হবে না।
কক্সবাজার পৌরসভা

কক্সবাজার পৌরসভা বাংলাদেশের কক্সবাজার জেলার অন্তর্গত একটি পৌরসভা। এটি একটি ‘ক‘ শ্রেণির পৌরসভা।
কক্সবাজার পৌরসভার আয়তন ৩২.৯০ বর্গ কিলোমিটার।
২০১১ সালের পরিসংখ্যান অনুযায়ী কক্সবাজার পৌরসভার লোকসংখ্যা ১,৬৭,৪৭৭ জন। এর মধ্যে পুরুষ ৯৪,২৭৯ জন এবং মহিলা ৭৩,১৯৮ জন।
কক্সবাজার সদর উপজেলার দক্ষিণ-পশ্চিমাংশে পাহাড়ের পাদদেশ এবং বঙ্গোপসাগরের তীরঘেঁষে কক্সবাজার পৌরসভার অবস্থান। এর উত্তরে খুরুশকুল ইউনিয়ন, পূর্বে ও দক্ষিণে ঝিলংজা ইউনিয়ন এবং পশ্চিমে বঙ্গোপসাগর অবস্থিত।
কক্সবাজার পৌরসভা গঠিত হয় ১৮৬৯ সালের ১ এপ্রিল। ১৯৫৯ ইং সালে কক্সবাজার পৌরসভার নাম পরিবর্তন করে টাউন কমিটি করা হয়। পরবর্তীতে ১৯৭২ সালে টাউন কমিটির নাম পরিবর্তন করে "কক্সবাজার পৌরসভা" করা হয়।
কক্সবাজার পৌরসভায় ১২টি ওয়ার্ড রয়েছে। কক্সবাজার জেলা সদর এ পৌরসভার অবস্থিত। এ পৌরসভার প্রশাসনিক কার্যক্রম কক্সবাজার সদর মডেল থানার আওতাধীন। এটি জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:
কক্সবাজার পৌরসভার সাক্ষরতার হার ৫৫.৭০%। এ পৌরসভায় ১টি প্রাইভেট বিশ্ববিদ্যালয়, ১টি সরকারি মেডিকেল কলেজ, ২টি সরকারি কলেজ, ২টি বেসরকারি কলেজ, ৩টি কামিল মাদ্রাসা, ১টি আলিম মাদ্রাসা, ১৫টি মাধ্যমিক বিদ্যালয়, ৩টি দাখিল মাদ্রাসা, ৪টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
কক্সবাজার পৌরসভা এলাকায় দুটি প্রধান সড়কসহ অসংখ্য উপসড়ক ও অলি-গলি রয়েছে। জেলা সদরের বাসটার্মিনাল ও বিমানবন্দরটি পৌরসভা এলাকায় অবস্থিত। ঢাকা, চট্টগ্রামসহ দেশের বিভিন্ন শহর থেকে আকাশপথে কক্সবাজার আসা যায়।
কক্সবাজার পৌরসভার উত্তর সীমান্ত দিয়ে প্রবাহিত হচ্ছে বাঁকখালী নদী।
কক্সবাজার পৌরসভায় মোট ৭টি হাট-বাজার রয়েছে। প্রধান হাটবাজার হল বড়বাজার, মাছবাজার, পুরানো পান বাজার।
 পৌরসভা পরিষদের সদস্যরা হলেন
পদ্মনাথ গোহাই বড়ুয়া

পদ্মনাথ গোহাই বড়ুয়া () অসমের একজন বিখ্যাত ব্যক্তি। তিনি একাধারে একজন কবি, ঔপন্যাসিক, নাট্যকার, হাস্যরসিক, প্রবন্ধকার ও সাংবাদিক ছিলেন। অসমীয়া ভাষা সাহিত্যকে প্রতিষ্ঠা করার চেষ্টা করা ব্যক্তিদের মধ্যে তিনি অন্যতম ছিলেন।।
১৮৭১ সনের ২৪ অক্টোবর তারিখে অসমের উত্তর লক্ষীমপুরের নকাড়ী নামক স্থানে পদ্মনাথ গোহাই বড়ুয়া জন্মগ্রহণ করেন। তার পিতার নাম ঘিনারাম গোহাই বড়ুয়া ও মাতার নাম লম্ভীদেবী। শিবসাগর জেলার জাঁজী মরাণ গ্রামে ঘিনারাম গোহাই বড়ুয়া জন্মগ্রহণ করেন। তার পিতার নাম কিনারাম গোহাই বড়ুয়া। তারা থাউমুং ক্লিংলুনমং বুড়া গোহাই বংশের লোক ছিলেন। 
১৮৭৯ সনে উত্তর লক্ষীমপুর প্রাথমিক বিদ্যালয় থেকে পদ্মনাথ গোহাই বড়ুয়া শিক্ষাজীবন আরম্ভ করেন। ১৮৮৪ সনে তিনি শিবসাগর সরকারি উচ্চ ইংরেজি বিদ্যালয়ে নামভর্তী করেন। ১৮৯০ সনে তিনি প্রবেশিকা পরীক্ষায় উত্তীর্ণ হয়ে উচ্চ শিক্ষাপ্রাপ্তের জন্য তিনি কলকাতার রিপন কলেজে নামভর্তী করেন। তিনি কলকাতার কলেজে ওকালতীর জন্যও নামভর্তী করেছিলেন যদিও তিনি শিক্ষা অসমাপ্ত করে অসমে ফিরে আসেন।
অসমে ফিরে এসে পদ্মনাথ গোহাই বড়ুয়া কোহিমা মধ্য ইংরেজি বিদ্যালয়ে প্রধান শিক্ষকের পদে নিযুক্তি লাভ করেন। পরবর্তী সময়ে তিনি তেজপুর সরকারি উচ্চতর বিদ্যালয় ও যোরহাট সরকারি উচ্চতর বিদ্যালয়ে শিক্ষক হিসেবে কার্যনির্বাহ করেন। কোহিমাতে কর্মরত সময়ে তিনি লীলাবতীর সহিত বিবাহ করেন। কিন্তু লীলাবতীর অকাল মৃত্যু হওয়ার ফলে তিনি হীরাবতীর সহিত দ্বিতীয় বিবাহ করেন। হীরাবতীর গর্ভে ৭টি পুত্র ও ১টি কন্যা জন্মগ্রহণ করে। 
কোহিমায় থাকাকালীন অবস্থায় তিনি অসমীয়া ভাষা উন্নতি সাধিনী সভা ও কোহিমা সাহিত্য সভা প্রতিষ্ঠা করেন। এই দুইটি সভার তিনি প্রতিষ্ঠাপক সম্পাদক ছিলেন। তেজপুর নর্মাল বিদ্যালয়ের প্রধান শিক্ষক রুপে কর্মরত অবস্থায় তিনি তেজপুর অসমীয়া ভাষা উন্নতি সাধিনী সভার সম্পাদক হিসেবে নির্বাচিত হন। তেজপুরে নামঘড় ও বাণ রঙ্গমঞ্চ স্থাপনে তার অবদান যথেষ্ট। তিনি কিছুকাল সময় অসম ব্যবস্থাপক সভার সদস্য ও তেজপুর পৌরসভার সভাপতি ছিলেন। তিনি অসম রায়ত সভা, সদৌ অসম শিক্ষক সন্মিলনী, আহোম সভা, অসম মণ্ডল কাননগো সন্মিলনী, জয়মতী উৎসব সমিতির সহিত জড়িত ছিলেন। ১৯১৮ সনে ডিব্রুগড়ে অনুষ্ঠিত অসম ছাত্র সন্মিলনীর তৃতীয় বার্ষিক অধিবেশনের সভাপতি ছিলেন। 
পদ্মনাথ গোহাই বড়ুয়া লক্ষীমপুরের বিদ্যালয়ে পাঠনরত সময় থেকেই সাহিত্য চর্চা করেন। ১৯৮০ সনে তিনি কলকাতায় পাঠনরত সময়ে অসমীয়া আলোচনী পত্রিকা জোনাকীর সংস্পর্শে আসেন। এই সময়ে তিনি বেনুধর রাজখোয়ার সহিত সংযুক্তভাবে বিহুগীতের গ্রন্থ ডেকা-গাভরু প্রকাশ করেন। কিন্তু এই গ্রন্থটিকে জোনাকী অশ্লীল হিসেবে মত প্রকাশ করায় তারা দুইজন ক্ষিপ্ত হয়ে জোনাকী ত্যাগ করে বিজুলী প্রকাশ করেন ও অসম লিটারেরী ক্লাব প্রতিষ্ঠা করেন। বিজুলীর প্রথম সম্পাদক ছিলেন কৃষ্ণ প্রসাদ দুয়রা। কৃষ্ণ প্রসাদ দুয়রা কলকাতা ছেড়ে আসার জন্য বিজুলীর সম্পাদনার ভার পদ্মনাথ গোহাই বড়ুয়া গ্রহণ করেন। কিন্তু ১৮৯০ সনে তিনিও কলকাতা ছেড়ে আসার জন্য বিজুলীর প্রকাশ বন্ধ হয়। ১৯০১ সনে তেজপুর থেকে প্রকাশিত হয় আসাম বন্তি। এর প্রথম সম্পাদক ছিলেন মথুরা মোহন বড়ুয়া। এর পরিচালনা ও সম্পাদনার দায়িত্ব নিয়েছিলেন পদ্মনাথ গোহাই বড়ুয়া। ১৯৪৬ সন পর্যন্ত এইটি প্রকাশিত হয়। 
১৯১৭ সনে অসম সাহিত্য সভার জন্ম হয়। এই সভার প্রথম সভাপতি ছিলেন পদ্মনাথ গোহাই বড়ুয়া। । ১৯১৮ সনে অনুষ্ঠিত অসম সাহিত্য সভার সম্পাদক হিসেবে তাকে নির্বাচিত করা হয়। এই সভার সভাপতি ছিলেন চন্দ্রধর বড়ুয়া। 
১৯৪৬ সনের ৭ এপ্রিল তারিখে পদ্মনাথ গোহাই বড়ুয়া মৃত্যুবরণ করেন।
চকরিয়া পৌরসভা

চকরিয়া পৌরসভা বাংলাদেশের কক্সবাজার জেলার একটি পৌরসভা।
চকরিয়া পৌরসভার আয়তন ১৫.৪২ বর্গ কিলোমিটার।
২০১১ সালের পরিসংখ্যান অনুযায়ী চকরিয়া পৌরসভার লোকসংখ্যা ১,১৮,৫৪০ জন। এর মধ্যে পুরুষ ৬০,৪৭১ জন এবং মহিলা ৫৮,০৬৯ জন। বাৎসরিক জনসংখ্যা বৃদ্ধির হার ২%।
কক্সবাজার জেলা সদর থেকে ৩০ কিলোমিটার উত্তরে চকরিয়া পৌরসভার অবস্থান। এ পৌরসভার উত্তরে লক্ষ্যারচর ইউনিয়ন, পূর্বে কাকারা ইউনিয়ন ও ফাঁসিয়াখালী ইউনিয়ন, দক্ষিণে চিরিঙ্গা ইউনিয়ন এবং পশ্চিমে পূর্ব বড় ভেওলা ইউনিয়ন অবস্থিত।
চকরিয়া পৌরসভা ১৯৯৪ সালে ১৪ ডিসেম্বর গঠিত হয়। এটি একটি "ক" শ্রেণীর পৌরসভা।
চকরিয়া পৌরসভার প্রথম প্রশাসক হলেন এডভোকেট আমজাদ হোসেন। 
৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম চকরিয়া থানার আওতাধীন। এটি জাতীয় সংসদের ২৯৪নং নির্বাচনী এলাকা কক্সবাজার-১ এর অংশ।
ওয়ার্ডভিত্তিক এ পৌরসভার এলাকাগুলো হল:
চকরিয়া পৌরসভার সাক্ষরতার হার ৩৯.৯৬%। এখানে ৪টি কলেজ, ১টি আইটি প্রতিষ্ঠান, ১০টি মাধ্যমিক বিদ্যালয়, ৬টি দাখিল মাদ্রাসা, ১০টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
চকরিয়া পৌরসভায় যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
চকরিয়া পৌরসভায় ১টি সরকারি হাসপাতাল, ৪টি বেসরকারি হাসপাতাল ও ৪টি ক্লিনিক রয়েছে।
চকরিয়া পৌরসভার পাশ দিয়ে প্রবাহিত হচ্ছে মাতামুহুরী নদী।
মিনার

মিনার (; ', , from ') হল মসজিদের সাথে যুক্ত স্থাপত্য। এতে থাকে ভিত্তি, উথিত অংশ ও একটি গ্যালারি। মিনারের শীর্ষভাগ মসজিদের থেকে উচু হয়। এর শীর্ষভাগ সূচালো বা পেয়াজাকৃতির হয়ে থাকে। আজানের আওয়াজ দূরে পৌছানোর জন্য মিনারের ব্যবহার হয়।
মূলত আজানের শব্দ দূরে পৌছানোর জন্য মিনারের ব্যবহার শুরু হয়। দিনে পাঁচবার নামাজের সময় আজান দেয়া হয়। আধুনিক যুগে মাইকের সাহায্যে আজান দেয়া হয়। তবে এরপরও মসজিদের স্থাপত্যে মিনারের ব্যবহার রয়েছে। মিনারের শীর্ষে মাইক যুক্ত করে শব্দ দূরে পৌছানো যায়।
প্রথমদিকে মদিনায় মিনারের ব্যবহার ছিল না। সেসময় ছাদের উপর থেকে আজান দেয়া হত। মুহাম্মদ এর মৃত্যুর অনেক বছর পর মিনারের ব্যবহার শুরু হয়।
তিউনিসিয়ার উকবা মসজিদের বড় মিনারটি পৃথিবীর সবচেয়ে প্রাচীন টিকে থাকা মিনার। ৮৩৬ সালে এর নির্মাণ সম্পন্ন হয়। এটি মুসলিম বিশ্বের পশ্চিমভাগের মিনারের জন্য মডেল হিসেবে বিবেচিত হয়। এছাড়া পরবর্তী অনেক মিনারের জন্য এই মিনার মডেল হিসেবে কাজ করেছে।
সর্বোচ্চ মিনারটি মরক্কোর কাসাব্লাংকায় দ্বিতীয় হাসান মসজিদে অবস্থিত। এর উচ্চতা ২১০ মিটার (৬৮৯ ফুট)। ইট নির্মিত সর্বোচ্চ মিনার হল ভারতের দিল্লির কুতুব মিনার।
কিছু পুরনো মসজিদ, যেমন দামেস্কের উমাইয়া মসজিদে মিনার ওয়াচটাওয়ার হিসেবেও কাজ করত।
মিনারে মূলত তিনটি অংশ থাকে, যথা, ভিত্তি, উপরে উত্থিত অংশ ও গ্যালারি। মাটি খুড়ে শক্ত ভিত্তি নির্মাণ করতে হয়। মিনার বর্গাকার, বেলনাকার বা বহুভুজাকার হতে পারে। উত্থিত অংশ জুড়ে পেচানো সিড়ি কাঠামোকে অতিরিক্ত মজবুত হতে সাহায্য করে। শীর্ষভাগে গ্যালারি থেকে মুয়াজ্জিন আজান দেন। মিনার বিভিন্নভাবে অলংকরণ করার রীতি রয়েছে।
অঞ্চল ও যুগ ভেদে মিনারের স্থাপত্যশৈলী ভিন্ন হতে পারে। নিচে এমন কিছু মিনারের নাম দেয়া হল:
তিউনিসিয়া
তুরস্ক (১১শ শতাব্দী)
মিশর (৭ম শতাব্দী)/সিরিয়া (১৩শ শতাব্দী পর্যন্ত)
ইরাক
মিশর (১৫শ শতাব্দী)
পারস্য (১৭শ শতাব্দী)
তাতারস্তান (১৮শ শতাব্দী)
মরক্কো
দক্ষিণ এশিয়া
ব্রুস রিড

ব্রুস অ্যান্থনি রিড (; জন্ম: ১৪ মার্চ, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৫ থেকে ১৯৯২ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট খেলেন। এছাড়াও ব্রুস রিড ভারত দলের পক্ষে বোলিং কোচের দায়িত্ব পালন করেন। ঘরোয়া ক্রিকেটের শেফিল্ড শীল্ডে ওয়েস্টার্ন অস্ট্রেলিয়ার সদস্য ছিলেন তিনি।
৬ ফুট ৮ ইঞ্চি উচ্চতার অধিকারী রিডের দৈহিক উচ্চতা সাবেক ওয়েস্ট ইন্ডিজের বিখ্যাত ফাস্ট বোলার জোয়েল গার্নারের সমতুল্য। উভয়েই আন্তর্জাতিক ক্রিকেটে সর্বোচ্চ উচ্চতার অধিকারী ক্রিকেটার ছিলেন যা পরবর্তীকালে পাকিস্তানি ফাস্ট বোলার মোহাম্মদ ইরফানের আবির্ভাবে রেকর্ড ভেঙ্গে যায়।
ডিসেম্বর, ১৯৮৫ থেকে ডিসেম্বর, ১৯৯২ সাল পর্যন্ত টেস্টে ও জানুয়ারি, ১৯৮৬ থেকে মার্চ, ১৯৯২ পর্যন্ত একদিনের আন্তর্জাতিকে সক্রিয় ছিলেন তিনি। সমগ্র খেলোয়াড়ী জীবনে ২৭ টেস্টে ২৪.৬৩ গড়ে ১১৩ উইকেট এবং ৬৩ একদিনের আন্তর্জাতিকে ৬১ উইকেট তুলে নেন।
বামহাতি ফাস্ট-মিডিয়াম বোলিংয়ে সহজাত সুইং করতে দক্ষ ছিলেন তিনি। তার বিরাট উচ্চতা বলের নিখুঁত লক্ষ্যে হানতে সহযোগিতা করেছে। প্রায়শঃই তিনি আঘাতে জর্জরিত থাকতেন ও খুব কম সময়ই পরিপূর্ণভাবে সুস্থদেহে মাঠে নামতেন। তারপরও তিনি ১৯৯০-৯১ মৌসুমে অ্যাশেজ সিরিজে ইংল্যান্ডের বিপক্ষে অংশগ্রহণ করে পাঁচ টেস্টে ২৭ উইকেট দখল করেছিলেন।
জালালউদ্দিনের পর একদিনের আন্তর্জাতিকের ইতিহাসে দ্বিতীয় খেলোয়াড় হিসেবে তিনি হ্যাট্রিক করার গৌরব অর্জন করেন। ২৯ জানুয়ারি, ১৯৮৬ তারিখে সিডনি ক্রিকেট গ্রাউন্ডে অনুষ্ঠিত একদিনের আন্তর্জাতিকে নিউজিল্যান্ডের বিপক্ষে এ কীর্তিগাঁথা রচনা করেন। খেলায় তিনি ধারাবাহিকভাবে ব্রুস ব্লেয়ার, আরিভন ম্যাকসুইনে ও স্টুয়ার্ট গিলেপ্সিকে আউট করেন।
খেলোয়াড় জীবন থেকে অবসর নেয়ার পর বোলিং কোচ হিসেবে নিজেকে জড়িত করেন। ভারত ও জিম্বাবুয়ের বোলিং কোচের দায়িত্ব পালনের পাশাপাশি কাউন্টি ক্রিকেটে হ্যাম্পশায়ার দলেরও কোচ ছিলেন তিনি। এছাড়াও অস্ট্রেলীয় ফাস্ট বোলার নাথান ব্র্যাকেনের বোলার হিসেবে গড়ে তুলতেও সহায়তা করেন। নিউজিল্যান্ডীয় ব্যাটসম্যান জন রিড তার কাকাতো ভাই।
মিম্বর

মিম্বর () হল মসজিদে ইমামের খুতবা প্রদানের জন্য উচু স্থান। একে মিনবরও বলা হয়। আরবিতে এর বহুবচন হল মানাবির।
মিম্বর সাধারণ মেঝে থেকে কয়েকধাপ উচু হয়ে থাকে। তবে ছোট টাওয়ার আকারের মিম্বরও দেখা যায়। মুহাম্মদ তিন ধাপ বিশিষ্ট মিম্বর ব্যবহার করতেন। মিহরাবের ডানপাশে মিম্বর স্থাপন করা হয়। মিম্বর ইমামের কর্তৃত্বের একটি নিদর্শন।
সবচেয়ে পুরনো মিম্বর উকবা মসজিদে দেখতে পাওয়া যায়। এটির সময়কাল ১১শ শতাব্দী নির্ণয় করা হয়। এতে ১১ধাপ বিশিষ্ট সিড়ি রয়েছে এবং এটি কাঠ নির্মিত। একে ইসলামি কাঠখোদাই শিল্পের একটি উজ্জ্বল নিদর্শন হিসেবে গণ্য করা হয়।
সিলেট সরকারি পাইলট উচ্চ বিদ্যালয়

সিলেট সরকারি পাইলট উচ্চ বিদ্যালয় হলো বাংলাদেশের চতুর্থ প্রাচীনতম বিদ্যালয় এবং একই সাথে ভারতীয় উপমহাদেশের প্রাচীন বিদ্যালয়গুলোর মধ্যে অন্যতম। এটি ১৮৩৬ খ্রিষ্টাব্দে স্থাপিত হয়। বিদ্যালয়টি সিলেট জেলার সুরমা নদীর তীরে কালীঘাটে অবস্থিত। ১৯৯১ সাল থেকে এটি দুই শিফটে (দিবা ও প্রভাতী) একজন প্রধান ও দুইজন সহকারী প্রধান শিক্ষক সহ মোট ৫৫ জন শিক্ষক দিয়ে পরিচালিত হচ্ছে।
১৮৩০ সালের দিকে ইস্ট ইন্ডিয়া কোম্পানির শাসনামলে লর্ড বেন্টিক এই অঞ্চলের মানুষ যেন সঠিকভাবে ইংরেজি বলতে পারে সেই লক্ষ্যে এই বিদ্যালয়টি স্থাপনের নির্দেশ দেন। ১৮৪১ সালে এখানে মাত্র ৪১ জন ছাত্র পড়াশোনা করত। এরপর রেভেন্ডার প্রাইজ প্রধান শিক্ষক হিসাবে বিদ্যালয়টির দায়িত্ব নেন এবং বিদ্যালয়টিকে একটি মিশনারি বিদ্যালয়ে রুপান্তর করেন। তখন বিদ্যালয়টি রেভেরেন্ড প্রাইজের কাছে হস্তান্তর করা হয়। ১৮৬৯ সালে বিদ্যালয়টির নাম পরিবর্তন করে "সিলেট সরকারি পাইলট উচ্চ বিদ্যালয়" নামকরণ করা হয় এবং রায় সাহেব দুর্গা কুমার বসুকে বিদ্যালয়টির প্রধান শিক্ষক হিসেবে নিয়োগ দেয়া হয়। ১৮৯৭ সালের ভূমিকম্পে বিদ্যালয়টি ধ্বংসপ্রাপ্ত হয় এবং পরবর্তীতে বিদ্যালয়টি সরিয়ে নিয়ে বর্তমানে যে স্থানে রয়েছে (কালীঘাট) সেখানে স্থানান্তর করা হয়।
১৯০৩ সালে রায় সাহেব দুর্গা কুমার বসু স্বেচ্ছায় অবসর গ্রহণ করলে বৈকুণ্ঠনাথ ভট্টাচার্য বিদ্যালয়টির প্রধান শিক্ষক হিসেবে দায়িত্ব গ্রহণ করেন। ১৯১৮ সালে আরও একটি ভূমিকম্পে বিদ্যালয়টি ধ্বংসপ্রাপ্ত হয় এবং ১৯১৯ সালে বিদ্যালয়টি পুনঃস্থাপিত হয়। এটি ১৯২৬ সালে ভয়াবহ বন্যার ক্ষতিগ্রস্ত হয় এবং ১৯২৯ সালে শুধুমাত্র একটি ভবন ছাড়া পুরো বিদ্যালয়টি আগুনে পুড়ে যায়। ১৯৩৯ সালে দ্বিতীয় বিশ্বযুদ্ধের সময় বিদ্যালয় ভবনকে সৈনিকদের থাকার ক্যাম্প হিসেবে ব্যবহার করা হয় এবং সৈনিকরা চলে যাওয়ার পর বিদ্যালয়টির কাজ পুনরায় শুরু হয়। ১৯৬২ সালে আব্দুল ওয়াহিদ চৌধুরী প্রধান শিক্ষকের দায়িত্ব গ্রহণ করেন এবং বিজ্ঞানাগারের উন্নতি করান এবং শিক্ষকের সংখ্যা বৃদ্ধি করেন। ১৯৬৭ সালে তিনি চট্টগ্রাম বিভাগের সেরা প্রধান শিক্ষক হিসেবে নির্বাচিত হন । একই সালে বিদ্যালয়টির আমূল পরিবর্তনের কারণে তাকে "তমগা-ই-খেদমাত" পুরস্কার দেয়া হয়। ১৯৭১ সালে পাকিস্তানি সৈন্যরা বিদ্যালয়টিতে আগুন লাগিয়ে দেয়, অনেক গুরুত্বপূর্ণ তথ্যাদি ধ্বংস করে এবং বিভিন্ন বই পুস্তক জ্বালিয়ে দেয়।
প্রভাতি শাখা:
সকাল ৭:১০ টা - দুপুর ১১:৪৫ টা।
দিবা শাখা:
দুপুর ১২:০০ টা - বেলা ৪:১৫ টা।
২০১৩ সালে এটিকে কলেজে উন্নীত করার কথা হয়ে থাকলেও এখনো পর্যন্ত এটিকে কলেজে উন্নীতকরণ করা হয়নি ।
রুকু

রুকু () একটি আরবী শব্দ যা দ্বারা ইসলামী পরিভাষায় দুটি বিষয়কে বুঝানো হয়:
কুরআনের রুকু শব্দের ব্যবহার রয়েছে।
রুকু অর্থ বিনয়াবনত হওয়া।
আজ্ঞাবহ।
সিজদা

সুজুদ () বা সাজদাহ () (সিজদা বলে পরিচিত) নামাজের একটি অংশ। রুকু থেকে দাঁড়িয়ে এরপর মাটিতে কপাল ও নাক স্পর্শ করে সিজদা করা হয়। একইসাথে হাটু ও হাতের পাতায় মাটিতে স্থাপন করা হয়। সিজদা নামাজের অন্যতম আবশ্যকীয় অংশ। সিজদা কাবার দিকে মুখ করে দিতে হয়। সিজদার সময় "সুবহানা রাব্বিয়াল আলা" (سُبْحَانَ رَبِّيَ الْأَعْلَى) তসবিহ পড়তে হয়।
কুরআনের কিছু আয়াতকে সিজদার আয়াত বলা হয়। এসব আয়াত তিলাওয়াত করলে তিলাওয়াতকারী ও শ্রোতা উভয়ের জন্য সিজদা দেয়া আবশ্যক হয়ে যায়। এছাড়া নামাজে কোনো ওয়াজিব লঙ্ঘন হলে সিজদা সাহু দিয়ে তা সংশোধন করে নিতে হয়। তবে ফরজ লঙ্ঘন হলে সিজদা সাহু দিলেও সংশোধন হয় না। সুন্নত বা মুস্তাহাব লঙ্ঘন হলে সিজদা সাহু দেয়ার প্রয়োজন নেই।
২০১৫ আইসিসি আফ্রিকা টুয়েন্টি২০ চ্যাম্পিয়নশিপ

২০১৫ আইসিসি আফ্রিকা টুয়েন্টি২০ চ্যাম্পিয়নশীপ এক ধরনের ক্রিকেট প্রতিযোগিতা। আইসিসি আফ্রিকা কর্তৃক এ প্রতিযোগিতা পরিচালিত হবে। ঐ অঞ্চলের শীর্ষ ৬ সহযোগী সদস্য - বতসোয়ানা, ঘানা, কেনিয়া, নামিবিয়া, তাঞ্জানিয়া ও উগান্ডা অংশ নিচ্ছে। পূর্ব-ঘোষিত সিদ্ধান্ত মোতাবেক ২৭-৩১ মার্চ, ২০১৫ তারিখে অনুষ্ঠিত এ প্রতিযোগিতাটি দক্ষিণ আফ্রিকায় শুরু হয়েছে। প্রতিযোগিতার শীর্ষস্থানীয় দুইটি দল আয়ারল্যান্ড ও স্কটল্যান্ডে অনুষ্ঠিতব্য ২০১৫ সালের বিশ্ব টুয়েন্টি২০ বাছাইপর্বে খেলার সুযোগ লাভ করবে।
আমিরুল মুমিনিন

’আমিরুল মু’মিনিন () হচ্ছে মুসলিম খলিফার ক্ষেত্রে ব্যবহৃত একটি সম্মানসূচক উপাধি। এর অর্থ হচ্ছে "বিশ্বাসীদের নেতা"। রাশিদুন খিলাফতের দ্বিতীয় খলিফা উমর ইবনুল খাত্তাবের সময় থেকে খলিফাদের ক্ষেত্রে এই উপাধি ব্যবহৃত হয়ে আসছে। এছাড়াও খলিফাদের বাইরেও বিভিন্ন সময়ে বিভিন্ন মুসলিম শাসক এই উপাধি ব্যবহার করেছেন এবং বর্তমানেও কিছু ইসলামি রাষ্ট্রের শাসকদের মাঝে এর ব্যবহার লক্ষ্য করা যায়।
বর্তমান বিশ্বে ১০০ বছর পর (২০২১) সালে তালিবান আফগানিস্তানে ক্ষমতায় আসার মাধ্যমে নতুন আমিরুল মুমিনিন উপাধি লাভ করেছে।
হজরত উমরকে ‘আমিরুল মুমেনিন’ (মুমিনদের নেতা) বলা হয়েছে কারণ তিনি ইসলামের ন্যায় ও নীতি অনুযায়ী শাসন করেছেন এবং মুসলিম সম্প্রদায়ের মধ্যে ন্যায়বিচার প্রতিষ্ঠা করেছেন। তার শাসন ছিল অত্যন্ত কঠোর, তবে ন্যায়পরায়ণ ও মানবিক। তিনি একজন সৎ, মিতব্যয়ী নেতা ছিলেন এবং সমাজের সর্বস্তরের মানুষের জন্য সঠিক পথপ্রদর্শক ছিলেন। তার বিচক্ষণ নেতৃত্বে ইসলামী সমাজ সুসংহত ও শান্তিপূর্ণ ছিল, এবং তার এই অসামান্য নেতৃত্বগুণের কারণেই তাকে ‘আমিরুল মুমেনিন’ বলা হয়।
courstika
টুংভূম

টুংভূম বা তুঙ্গভূম অধুনা ভারতের পশ্চিমবঙ্গ রাজ্যের বাঁকুড়া জেলার রাইপুরের দক্ষিণাঞ্চলে অবস্থিত একটি প্রাচীন রাজ্যের নাম।
স্থানীয় কিংবদন্তি অনুসারে, টুং দেও গণ্ডকী নদীর তীরবর্তী অঞ্চল থেকে পুরীতে তীর্থ করতে এসেছিলেন। জগন্নাথের আশীর্বাদে তিনি পুরীর রাজা হন। জগন্নাথ তার নাতি গঙ্গাধর টুংকে স্বপ্নাদেশে জানান যে তার পরে পুরীর সিংহাসনে কোনো উত্তরাধিকার থাকবে না। তাই তাঁর পুত্র যেন নিজের নাম পরিবর্তন করে অন্য কোনো অঞ্চলে চলে যান; সেখানে তিনি রাজা হতে পারবেন।
দশ বছর ঘুরতে ঘুরতে গঙ্গাধর টুঙের পুত্র নুকুর টুং নিজের স্ত্রী, ধনসম্পতি ও সৈন্যসামন্ত নিয়ে ১৩৪৮ সালে (অন্যমতে ১৪৪৮ সালে) শ্যামসুন্দরপুরের কাছে টিকরাপাড়া নামে এক জায়গায় এসে বসতি স্থাপন করেন। সেই সময় রাজগ্রাম নামে সেই জায়গাটি শ্যামসুন্দরপুর, ফুলকুসমা, রায়পুর, সিমলাপাল ও ভালাইদিহা নিয়ে গঠিত ছিল। আগে সামন্তসার রাজা সেখানে রাজত্ব করতেন। এক অগ্নিকাণ্ডে তার পরিবার-পরিজনের মৃত্যু হয়েছিল। শাসকহীন সেই অঞ্চল ডাকাতদের রাজত্বে পরিণত হয়েছিল। নুকুর টুং ডাকাতদের পরাজিত করে সেখানে রাজা হয়ে বসেন। নাম নেন ছত্রনারায়ণ দেব। তিনি তার রাজ্যের নাম রেখেছিলেন জগন্নাথপুর। তিনি ২৫২টি উৎকল ব্রাহ্মণ পরিবারকে সেই অঞ্চলে এনেছিলেন।
রাজা তাঁর গুরু ও সেনাপতি শ্রীপতি মহাপাত্রকে সিমলাপাল পরগণা দান করেন। শিখর রাজপরিবারের এক সদস্যকে রাইপুর পরগণাটি দান করা হয়েছিল। পরে শ্যামসুন্দরপুর ও ফুলকুসমা পরগণাদুটি নিয়ে পরিবারের সদস্যদের মধ্যে অন্তর্কলহ শুরু হয়।
কজঙ্গল

কজঙ্গল ছিল অধুনা ভারতের পূর্বাঞ্চলে অবস্থিত একটি প্রাচীন রাজ্য। পশ্চিমবঙ্গের বীরভূম জেলা ও ঝাড়খণ্ডের সাঁওতাল পরগনা বিভাগের অংশবিশেষে এই রাজ্য বিস্তৃত ছিল।
খ্রিস্টীয় একাদশ শতাব্দীতে রাজা হরিবরমাধবের মন্ত্রী ভট্ট ভবদেবের ভুবনেশ্বর শিলালিপিতে রাঢ় অঞ্চলে একটি জঙ্গল রাজ্যের কথা জানা যায়। চীনা সন্ন্যাসী-পর্যটক হিউয়েন সাঙের বিবরণীতে কজঙ্গলের উল্লেখ আছে। তিনি খ্রিস্টীয় সপ্তম শতাব্দীতে চম্পা (ভাগলপুর) থেকে কজঙ্গলে আসেন এবং সেখান থেকে পুণ্ড্রবর্ধন যাত্রা করেন। তিনি লিখেছেন, কজঙ্গলের উত্তর সীমা গঙ্গা নদী থেকে খুব দূরে ছিল না। এই জঙ্গলের দক্ষিণাঞ্চলে অনেক হাতি ছিল। এখানকার অধিবাসীরা ছিলেন সরল, বিদ্বান ও শিক্ষানুরাগী।
পালি ধর্মগ্রন্থ "বিনয়পিটক" অনুসারে, আর্যাবর্তের পূর্ব সীমা ছিল কজঙ্গল।
বাঁশলোই নদী

বাঁশলোই নদী হল ভাগীরথী নদীর একটি উপনদী।
বাঁশলোই নদীর উৎপত্তি ভারতের ঝাড়খণ্ড রাজ্যের সাহেবগঞ্জ জেলার বাঁশ পাহাড়ে। এটি ঝাড়খণ্ডের পাকুড় জেলা এবং পশ্চিমবঙ্গের বীরভূম ও মুর্শিদাবাদ জেলার উপর দিয়ে প্রবাহিত হয়ে জঙ্গিপুরের উত্তরে হুগলি নদীতে মিশেছে। এই নদীর অববাহিকা অঞ্চলের আয়তন ।
ছোটোনাগপুর মালভূমি থেকে উৎপন্ন অন্যান্য নদীর মতো বাঁশলোই নদীতেও বর্ষাকালে প্রচুর বৃষ্টি ও সীমিত জল পরিবহন ক্ষমতার জন্য বন্যা পরিস্থিতির সৃষ্টি হয়। জঙ্গিপুর ও কালনা শহরের মধ্যবর্তী অঞ্চলে বাঁশলোই নদীতে বন্যা দেখা যায়। এই অঞ্চলে ভাগীরথীর জলধারণ ক্ষমতা সর্বাধিক । অতিরিক্ত বৃষ্টির ফলে এর চেয়ে বেশি জল হলে বন্যা পরিস্থিতি দেখা যায়।
তাপগতিবিদ্যার প্রথম সূত্র

তাপগতিবিদ্যার প্রথম সূত্র () প্রকৃতপক্ষে শক্তির নিত্যতা সূত্রের একটি বিশেষ রূপ। বিজ্ঞানী জেমস প্রেসকট জুল সর্বপ্রথম কাজ ও তাপের মধ্যে একটি সঠিক সম্পর্ক নির্ণয় করেন এবং একে সূত্র আকারে প্রকাশ করেন। তাপগতিবিদ্যার প্রথম সূত্রটিকে সাধারণত বিবৃত করা হয় এভাবে যে, কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়। 
ক্ষুদ্রাতিক্ষুদ্র প্রদানকৃত তাপ dQ, অভ্যন্তরীণ শক্তি বৃদ্ধি dU এবং সম্পাদিত কাজ dW হলে, গাণিতিক বিবৃতিটি হবে:
formula_1
তাপগতিবিদ্যার প্রথম সূত্রটি প্রায় অর্ধ শতাব্দীর গবেষণার ফল। এই সূত্রের প্রথম পূর্ণাঙ্গ বিবৃতিটি পাওয়া যায় ১৮৫০ সালে রুডলফ ক্লসিয়াস ও উইলিয়াম রানকিন এর কাছে। রানকিনের বিবৃতিটি ক্লসিয়াসের মতো স্পষ্ট ছিল না। জুলিয়াস রবার্ট ভন মেয়ার ১৮৪১ সালে একটি বিবৃতি দেন যে, স্থির চাপে কোনো বস্তুর প্রসারণের জন্য ব্যবহৃত তাপ কাজের সাথে আন্তঃপরিবর্তনশীল। কিন্তু এটি প্রথম সূত্রের সাধারণ বিবৃতি নয়।
চাক্রিক তাপগতীয় প্রক্রিয়া বিবেচনা করে তাপগতিবিদ্যার প্রথম সূত্রের সর্বপ্রথম পরিষ্কার বিবৃতি দেন ক্লসিয়াস ১৮৫০ সালে।
ক্লসিয়াস অভ্যন্তরীণ শক্তি ধারণা ব্যবহার করে আরো একভাবে সূত্রটি বিবৃত করেছেন
কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়।
প্রধান সামরিক আইন প্রশাসক

প্রধান সামরিক আইন প্রশাসক একটি পদ যাতে আসীন ব্যক্তি কিছু রাষ্ট্র যেমন বাংলাদেশ, পাকিস্তান ও ইন্দোনেশিয়ায় সামরিক আইন কার্যকর করার দায়িত্বে ছিলেন। প্রশাসকের হাতে যথেষ্ট পরিমাণ নির্বাহী ক্ষমতা থাকে। সামরিক অভ্যুত্থানের পর সাধারণত সামরিক অফিসাররা এই পদ লাভ করেন। একই সাথে রাষ্ট্রপ্রধানের পদ গ্রহণের উদাহরণও রয়েছে।
বাংলাদেশে এই পদ লাভকারী ব্যক্তিরা হলেন:
পাকিস্তানে এই পদ লাভকারী ব্যক্তিরা হলেন:
ইন্দোনেশিয়ায় সেনাপ্রধান সুহার্তো‌ সংক্ষিপ্তকাল এই পদে ছিলেন। তিনি ১৯৬৫ সালে ক্ষমতা দখল করেন এবং রাষ্ট্রপতি সুকর্ণ‌কে ১৯৬৭ সালে পদত্যাগে বাধ্য করেন। সুকর্ণ‌ও তার রাষ্ট্রপতিত্বকালে সামরিক আইন জারি করেছিলেন।
কোচবিহার সদর মহকুমা

কোচবিহার সদর মহকুমা হল ভারতের পশ্চিমবঙ্গ রাজ্যের কোচবিহার জেলার একটি মহকুমা। এটি কোচবিহার পুরসভা এবং কোচবিহার ১ ও কোচবিহার ২ সমষ্টি উন্নয়ন ব্লক দুটি নিয়ে গঠিত। এই দুই ব্লকের অধীনে ২৮টি গ্রাম পঞ্চায়েত ও তিনটি নগর পঞ্চায়েত রয়েছে। মহকুমার সদর কোচবিহার শহরে অবস্থিত।
কোচবিহার পুরসভা ছাড়া এই মহকুমায় কোচবিহার ১ ও কোচবিহার ২ ব্লকের অধীনে তিনটি নগর পঞ্চায়েত ও ২৮টি গ্রাম পঞ্চায়েত রয়েছে। নগর পঞ্চায়েতগুলি হল খড়িমালা খাগড়াবাড়ি, গুড়িয়াহাটি ও খাগড়াবাড়ি।
কোচবিহার ১ সমষ্টি উন্নয়ন ব্লকের গ্রামাঞ্চল ১৫টি গ্রাম পঞ্চায়েত নিয়ে গঠিত। এগুলি হল: চাঁদামারি, ফালিমারি, হাঁড়িভাঙা, পাটছড়া, চিলকিরহাট, ঘুঘুমারি, জিরানপুর, পুটিমারি-ফুলেশ্বরী, দাউয়াগুড়ি, গুরিয়াহাটি-১, ময়ামারি, দেওয়ানহাট, গুরিয়াহাটি-২, পানিশালা ও শুটকাবাড়ি। এই ব্লকের নগরাঞ্চল দুটি নগর পঞ্চায়েতের অধীনস্থ। এগুলি হল: খড়িমালা খাগড়াবাড়ি ও গুরিয়াহাটি। ব্লকটি কোচবিহার থানার অধীনস্থ। ব্লকের সদর ঘুঘুমারি।
কোচবিহার ২ সমষ্টি উন্নয়ন ব্লকের গ্রামাঞ্চল ১৩টি গ্রাম পঞ্চায়েত নিয়ে গঠিত। এগুলি হল: আমবাড়ি, ধাংধিংগুড়ি, মধুপুর, টাকাগাছ-রাজারহাট, বাণেশ্বর, গোপালপুর, মরিচবাড়ি-খোলতা, বড়রংরাস, খাগড়াবাড়ি, পাতলাখাওয়া, চাকচাকা, কাপাইডাঙা ও পুন্ডিবাড়ি। এই ব্লকের একমাত্র নগর পঞ্চায়েতটি হল খাগড়াবাড়ি। ব্লকটি কোচবিহার থানার অধীনস্থ ব্লকের সদর পুন্ডিবাড়ি।
পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর কোচবিহার সদর মহকুমার অন্তর্গত লোকসভা ও বিধানসভা কেন্দ্রগুলির অবস্থান নিম্নরূপ:
এই তিনটি বিধানসভা কেন্দ্রই কোচবিহার লোকসভা কেন্দ্রের অন্তর্গত।
আবদুস সোবহান

আবদুস সোবহান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আবদুস সোবহানের বাড়ি ব্রাহ্মণবাড়িয়া জেলার বাঞ্ছারামপুর উপজেলার চরলোহনিয়া গ্রামে। তার বাবার নাম কালু মিয়া এবং মায়ের নাম ফজরন নেছা। তার স্ত্রীর নাম আনোয়ারা বেগম। এ দম্পতির তিন ছেলে, এক মেয়ে।
১৯৭১ সালে আবদুস সোবহান প্রথম ইস্ট বেঙ্গল রেজিমেন্টে কর্মরত ছিলেন। তাদের অবস্থান ছিল যশোর সেনানিবাসে। মুক্তিযুদ্ধ শুরু হলে আক্রান্ত হন তারা। তখন সেনানিবাস থেকে বেরিয়ে তারা চৌগাছায় সমবেত হয়ে মুক্তিযুদ্ধে যোগ দেন। তিনি ধলই বিওপি ছাড়াও আরও কয়েকটি স্থানে যুদ্ধ করেছেন। মুক্তিযুদ্ধে বীরত্ব ও সাহসিকতা প্রদর্শনের জন্য আবদুস সোবহান বীর প্রতীক খেতাব পেয়েছেন।
১৯৭১ সালের ৩০-৩১ অক্টোবর মধ্যরাতে মৌলভীবাজার জেলার শ্রীমঙ্গল উপজেলার কমলগঞ্জ সীমান্তের ধলই বিওপিতে। সেখানে ছিল পাকিস্তানি সেনাবাহিনীর দুর্ভেদ্য একটি ঘাঁটি। ধলই বিওপির চারপাশে ছোট ছোট পাহাড়ি টিলা ও চা বাগান। মাঝেমধ্যে ঘন বাঁশবন। বিওপি-সংলগ্ন চারদিক কাঁটাতারে ঘেরা। ভূমিতে মাইন বিছানো। শত্রুর অবস্থান বিভিন্ন স্থানে গোপন বাংকারে। এই বাংকারগুলো এতই মজবুত ছিল যে সেগুলো মিডিয়াম কামানের গোলায় ক্ষতিগ্রস্ত হবে না। ২৮ অক্টোবর মুক্তিযোদ্ধাদের একটি বড় দল সেখানে আক্রমণ করেছিল। সে আক্রমণ ব্যর্থতায় পর্যবসিত হয়। সেদিন তাদের বেশ কয়েকজন সহযোদ্ধা শহীদ ও আহত হন। তবে এবার অন্ধকারে শত্রু পাকিস্তানিদের অবস্থান লক্ষ্য করে আবদুস সোবহান ও তার আরও কয়েকজন সহযোদ্ধা নিক্ষেপ করলেন বেশ কটি হ্যান্ড গ্রেনেড। অন্য সহযোদ্ধারা একযোগে গুলি। হ্যান্ড গ্রেনেডের বিস্ফোরণ ও গুলির শব্দে হকচকিত শত্রু। তারপর শত্রুর দিক থেকেও বৃষ্টির মতো পাল্টা গুলি। পাকিস্তানিদের আক্রমণে আবদুস সোবহান ও অন্য মুক্তিযোদ্ধারা বেশ বেকায়দায়ই পড়লেন। স্থানীয় সোর্সের ভুলের কারণে তারা ঢুকে পড়েছেন একেবারে পাকিস্তানিদের নাকের ডগায়। পাল্টা গুলিতে তারা অনেকে হতাহত হলেন। ব্রাশফায়ারের একঝাঁক গুলি এসে লাগল আবদুস সোবহানের পেট, ঊরু ও হাতের আঙুলে। হাতের একটি আঙুল ও বাঁ পায়ের ঊরুর মাংসপেশি উড়ে গেল। গুরুতর আহত হলেন আবদুস সোবহান। সহযোদ্ধা আরও অনেকে আহত হলেন। রক্তে ভেসে যেতে থাকল জায়গাটা। দেখলেন, গুলিবিদ্ধ তিন সহযোদ্ধা ছটফট করতে করতে মারা গেলেন। তখনো তিনি জ্ঞান হারাননি। ভাবলেন, তার জীবন বুঝি এখানেই শেষ। তিনি যেখানে ছিলেন, সেখানে ছিল হাঁটুপানি। তিনি ক্রমে দুর্বল হয়ে পড়ছেন, এমন সময় এক সহযোদ্ধা তার কাছে এলেন। ওই সহযোদ্ধা তাকে টেনে দূরে নিয়ে গেলেন। সেখান থেকে উদ্ধার পার্টি তাকে নিয়ে রওনা হলো সীমান্তের দিকে। এই সময় তিনি জ্ঞান হারিয়ে ফেললেন। ধলই বিওপিতে কয়েক দিন যুদ্ধ চলে এবং শেষ পর্যন্ত ৩ নভেম্বর ধলই এলাকা মুক্ত হয়।
অপ্রকৃত বাস্তবতা

অপ্রকৃত বাস্তবতা বা অসদ্‌ বাস্তবতা (, "ভার্চুয়াল রিয়ালিটি") হচ্ছে প্রকৃতপক্ষে বাস্তব নয়, কিন্তু বাস্তবের ধারণা সৃষ্টি করতে সক্ষম এমন কল্পনানির্ভর বিষয় অনুভব করার ত্রিমাত্রিক অবস্থা উপস্থাপন। এটি এক ধরনের কম্পিউটার-নিয়ন্ত্রিত ব্যবস্থা যাতে প্রতিমা নির্মাণ (modelling) ও ছদ্মায়ন (simulation) পদ্ধতি প্রয়োগের মাধ্যমে মানুষ কৃত্রিম ত্রিমাত্রিক ইন্দ্রিয়গ্রাহ্য পরিবেশের সাথে সংযোগ স্থাপন করতে পারে বা উপলব্ধি করতে পারে। অপ্রকৃত বাস্তবতাতে ছদ্মায়িত পরিবেশ হুবহু বাস্তব পৃথিবীর মত হতে পারে। এক্ষেত্রে অনেক সময় অপ্রকৃত বাস্তবতা থেকে বাস্তব অভিজ্ঞতা পাওয়া যায়। আবার অনেক সময় ছদ্মায়িত পরিবেশ বাস্তব থেকে আলাদা হতে পারে। যেমন: অপ্রকৃত বাস্তবতানির্ভর কম্পিউটার খেলাসমূহ।
অপ্রকৃত বাস্তুবতা প্রযুক্তির বাজার ইতোমধ্যে একটি শত কোটি মার্কিন ডলারের বাজার হয়ে উঠেছে।
অপ্রকৃত বাস্তবতাতে ব্যবহারকারী সম্পূর্ণরূপে একটি কম্পিউটার নিয়ন্ত্রিত পরিবেশে নিমজ্জিত হয়ে যায়। তথ্য আদান-প্রদানকারী বিভিন্ন ধরনের ডিভাইস বা যান্ত্রিক উপকরণ সংবলিত চশমা, মস্তকাবরক, হাতমোজা, বিশেষ পোশাক বা সুট, ইত্যাদি পরিধান করার মাধ্যমে ব্যবহারকারী অপ্রকৃত বাস্তবতাতে বাস্তবকে উপলব্ধি করতে পারে। একটি "সাধারণ" অপ্রকৃত বাস্তবতাতে একজন ব্যবহারকারী স্টেরিওস্কোপিক (Stereoscopic) বা ত্রিমাত্রিক চিত্র-প্রক্ষেপণ পর্দা (screen) সংবলিত একটি শিরোস্ত্রাণ (helmet) পরে এবং তার মধ্যে দিয়ে বাস্তব থেকে ছদ্মায়িত প্রাণবন্ত (অ্যানিমেটেড) ছবি দেখে। দূর-অবস্থিতি (Telepresence) বা কৃত্রিম ত্রিমাত্রিক জগতে উপস্থিত থাকার ভ্রমণ একটি গতি নিয়ন্ত্রণকারী তথ্য সংবেদক (সেন্সর) দ্বারা প্রভাবিত করা হয়। গতি নিয়ন্ত্রণকারী সংবেদকের মাধ্যমে পর্দাতে প্রদর্শিত ছবির গতিকে অপ্রকৃত বাস্তবতা ব্যবহারকারীর গতির সাথে মেলানো হয়। যখন অপ্রকৃত বাস্তবতা ব্যবহারকারীর গতির পরিবর্তন হয় তখন পর্দাতে প্রদর্শিত দৃশ্যের গতিও পরিবর্তিত হয়। এভাবে অপ্রকৃত বাস্তবতা ব্যবহারকারী কৃত্রিম ত্রিমাত্রিক জগতের সাথে মিশে যায় এবং সেই জগতের একটি অংশে পরিণত হয়। আবার "বল-প্রত্যুত্তর" (force-feedback) সংবলিত উপাত্ত হাতমোজা (data gloves) পরিধান করলে তা স্পর্শের অনুভূতি প্রদান করে এবং এসময় ব্যবহারকারী নিজের ইচ্ছা অনুযায়ী অপ্রকৃত বাস্তবতার পরিবেশের কোনো বস্তু তুলতে বা ধরতেও তা ব্যবহার করতে পারে।
বর্তমান জীবনে যদিও অপ্রকৃত বাস্তবতা কেবলমাত্র বিকশিত হতে শুরু করেছে, ধারণা করা হচ্ছে যে আগামী প্রাত্যহিক জীবনে এটি প্রচণ্ড প্রভাব ফেলবে। ভবিষ্যতে যখন অপ্রকৃত বাস্তবতা অনেক বেশি সহজলভ্য হয়ে যাবে তখন তা বিনোদন থেকে শুরু করে যোগাযোগ পর্যন্ত প্রায় সকল ক্ষেত্রেই প্রভাব ফেলবে। বিভিন্ন পেশা ও গবেষণায় অপ্রকৃত বাস্তবতার প্রয়োগের ফলে সমাজে এর ইতিবাচক ও নেতিবাচক এবং উভয় ধরনের প্রভাব পড়বে বলে ধারণা করছেন বিশেষজ্ঞরা।
ইতিবাচক প্রভাবের পাশাপাশি অপ্রকৃত বাস্তবতার কিছু নেতিবাচক প্রভাবও রয়েছে। অপ্রকৃত বাস্তবতার সরঞ্জামের চড়া দাম ও জটিলতা হচ্ছে বর্তমানে বিজ্ঞানীদের প্রধান দুটি সমস্যা। যেমন- কখনও কখনও মস্তকাবরকের গতি ব্যবহারকারীর স্বাভাবিক গতির সাথে সামঞ্জস্য রক্ষা করতে পারে না।
মাইকেল হাইম তার বিখ্যাত গ্রন্থ "দ্য মেটাফিজিক্‌স অফ ভার্চুয়াল রিয়ালিটি" ("The Metaphysics of Virtual Reality", "অপ্রকৃত বাস্তবতার অধিবিদ্যা") গ্রন্থে সাতটি ভিন্ন ধারণার কথা নির্দিষ্ট করেছেন ৷ যেমন :-
দুমকি উপজেলা

দুমকি উপজেলা বাংলাদেশের পটুয়াখালী জেলার অন্তর্গত একটি প্রশাসনিক এলাকা।
এই উপজেলার উত্তরে বাকেরগঞ্জ উপজেলা, পূর্বে বাউফল উপজেলা, দক্ষিণে পটুয়াখালী সদর উপজেলা এবং পশ্চিমে মির্জাগঞ্জ উপজেলা অবস্থিত।
দুমকি উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দুমকি থানার আওতাধীন।
২০১১ সালের আদমশুমারি অনুযায়ী দুমকি উপজেলার মোট জনসংখ্যা ৭০,৬৫৫ জন। এর মধ্যে পুরুষ ৩৩,৮০২ জন এবং মহিলা ৩৬,৮৫৩ জন। মোট পরিবার ১৫,৫৪২টি।
২০১১ সালের আদমশুমারি অনুযায়ী দুমকি উপজেলার সাক্ষরতার হার ৬৬.৪%।
এ উপজেলায় পটুয়াখালী বিজ্ঞান ও প্রযুক্তি বিশ্ববিদ্যালয় অবস্থিত।
রাঙ্গাবালী উপজেলা

রাঙ্গাবালী উপজেলা বাংলাদেশের পটুয়াখালী জেলার অন্তর্গত একটি প্রশাসনিক এলাকা।
রাঙ্গাবালী উপজেলাটি পটুয়াখালী জেলার সর্বদক্ষিণে বঙ্গোপসাগরের পাদদেশে অবস্থিত। উত্তরে বরগুনা জেলার আমতলী উপজেলা এবং গলাচিপা উপজেলা, দক্ষিণে বঙ্গোপসাগর, পূর্বে গলাচিপা উপজেলা এবং ভোলা জেলার চরফ্যাশন উপজেলা, পশ্চিমে কলাপাড়া উপজেলা।
রাঙ্গাবালী উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাঙ্গাবালী থানার আওতাধীন।
এটি ১১৪ পটুয়াখালী-৪ আসনের অন্তর্ভুক্ত। 
রাঙ্গাবালী উপজেলার নামকরণের সঠিক ইতিহাস জানা যায়নি। তবে কথিত আছে যে, সাগর বক্ষে নতুন বালুচর সৃষ্টির ফলে কালের বিবর্তনে এই বালুচরের বালু লাল ছিল। এই ‘লাল’ শব্দটি আঞ্চলিক ভাষায় ‘রাঙ্গা’ নামে পরিচিত। এ থেকে ‘’রাঙ্গাবালী’’ নামের উৎপত্তি। ইতিহাসবেত্তাগন জানান, ১৭৮৪ সালে কতিপয় রাখাইন জনগোষ্ঠী আরাকান রাজ্য থেকে পালিয়ে এসে এ অঞ্চলে বসতি স্থাপন করে। তখন থেকে এ অঞ্চলে জনবসতি শুরু হয়।
৭ জুন ২০১১ তারিখে নিকারের (প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি) ১০৫তম সভায় রাঙ্গাবালী উপজেলার প্রশাসনিক অনুমোদন হয়। এরই ধারাবাহিকতায় গত ১৩ জুন ২০১১ তারিখে বাংলাদেশ গেজেট প্রকাশিত হয়। শুভ উদ্ধোধন হয়, ২৫ ফেব্রুয়ারি, ২০১২ খ্রি.
এই উপজেলার মোট জনসংখ্যা ১,০৪,১২৮ জন। যার মধ্যে পুরুষ ৫৫,০২৭ জন এবং মহিলা ৪৯,১০১ জন।
মোট শিক্ষার হার ৫০%। এর মধ্যে পুরুষ ৪২ % ও মহিলা ৩৬ %।
রাঙ্গাবালী উপজেলার অর্থনীতি তরমুজ চাষাবাদ ও মৎস সম্পদের উপর নির্ভরশীল।
আফ্রিকান ক্রিকেট অ্যাসোসিয়েশন

আফ্রিকান ক্রিকেট অ্যাসোসিয়েশন বা কাউন্সিল অব আফ্রিকান ক্রিকেট আফ্রিকার দেশগুলোর ক্রিকেট খেলা পরিচালনাকারী আন্তর্জাতিক সংস্থা। ১৯৯৭ সালে এটি গঠিত হয়। বর্তমানে এর সদস্য সংখ্যা ২২। আন্তর্জাতিক ক্রিকেট কাউন্সিলের আঞ্চলিক সংস্থা হিসেবে এটি কাজ করে।
দক্ষিণ আফ্রিকা ও জিম্বাবুয়ের ক্রিকেট পরিচালনার জন্য নিজস্ব সংস্থা রয়েছে যারা স্বাধীনভাবে পরিচালিত হয়। কিন্তু এসিএ আফ্রিকা মহাদেশের বাদ-বাকী দেশগুলোর ক্রিকেট প্রশাসন, উন্নয়নের স্বার্থে কাজ করে যাচ্ছে। এছাড়াও এটি কোচিং ও আম্পায়ারিং, ক্রিকেট প্রশাসনের বিস্তারের ন্যায় কাজের সাথেও জড়িত। এসিএ গঠনের পূর্বে আফ্রিকার বাদ-বাকী দেশগুলোর ক্রিকেট খেলা পরিচালনায় পূর্ব ও মধ্য আফ্রিকা ক্রিকেট কনফারেন্স এবং পশ্চিম আফ্রিকা ক্রিকেট কাউন্সিল কর্তৃক নিয়ন্ত্রিত হতো।
আফ্রিকা ক্রিকেট একাদশ গঠনপূর্বক ২০০৫ সালে আফ্রো-এশিয়ান কাপ আয়োজন করে। এসিএ’র নিয়ন্ত্রিত অঞ্চলে একবার ক্রিকেট বিশ্বকাপ প্রতিযোগিতা অনুষ্ঠিত হয়। ২০০৩ সালের ক্রিকেট বিশ্বকাপে আয়োজক দেশ হিসেবে দক্ষিণ আফ্রিকা, কেনিয়া ও জিম্বাবুয়ে সহঃ স্বাগতিকের মর্যাদা লাভ করে। ২৬ জুন, ২০০৭ তারিখে সোয়াজিল্যান্ড এসিএ’র অণুমোদনলাভকারী সদস্যের মর্যাদা পায়।
দ্য ডেভিল মে কেয়ার

দ্য ডেভিল মে কেয়ার মেলবোর্নের রক সংগীতের ব্যান্ড ৬৭ স্পেশালের দ্বিতীয় পূর্ণদৈর্ঘ্য অ্যালবাম। এটি ১১ আগস্ট, ২০০৭ সালে অস্ট্রেলিয়ায় মুক্তি পায়।
অ্যালবামটির রেকর্ডিং এর কাজ মার্কিন প্রযোজক ও প্রকৌশলী জ্যাকুইরে কিং-এর তত্ত্বাবধানে নিউ সাউথ ওয়েল্‌সের ম্যানগ্রোভ স্টুডিওসে সম্পন্ন হয়।
টম মুডি

টমাস ম্যাসন মুডি (; জন্ম: ২ অক্টোবর, ১৯৬৫) অ্যাডিলেডে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে থাকলেও ডানহাতে মিডিয়াম বোলিংয়েও পারদর্শিতা দেখিয়েছেন। এছাড়াও তিনি শ্রীলঙ্কা ক্রিকেট দলে কোচের দায়িত্ব পালন করেন। "শাইন" ডাকনামে পরিচিত টমাস মুডি বর্তমানে ইন্ডিয়ান প্রিমিয়ার লিগে সানরাইজার্স হায়দ্রাবাদের কোচের দায়িত্বে রয়েছেন।
ছয় ফুট ছয় ইঞ্চি উচ্চতার অধিকারী টম মুডি লং ডাকনামে পরিচিত। ১৯৮৫-৮৬ মৌসুমে শেফিল্ড শিল্ডে ওয়েস্টার্ন অস্ট্রেলিয়ার পক্ষে খেলেন। এছাড়াও ইংল্যান্ডের কাউন্টি ক্রিকেটে ওয়ারউইকশায়ার এবং ওরচেস্টারশায়ার দলে প্রতিনিধিত্ব করেন। তন্মধ্যে ওয়েস্টার্ন অস্ট্রেলিয়া এবং ওরচেস্টারশায়ার দলকে বিভিন্ন প্রতিযোগিতায় নেতৃত্ব দেন। আক্রমণাত্মক ব্যাটিং ও দ্রুত রান সংগ্রাহক হিসেবে তার খ্যাতি ছিল। প্রথম-শ্রেণীর ক্রিকেটে ২০,০০০ রানেরও অধিক সংগ্রহ করেছেন ৬৪ সেঞ্চুরি সহযোগে। এছাড়াও তিনি কার্যকর মিডিয়াম পেস বোলার ছিলেন। ১৯৯১ সালে লিস্ট এ ক্রিকেটে ওরচেস্টারশায়ার কাউন্টি দলের পক্ষে ১,৩৮৭ রান তোলেন। ১৯৯৪ সালে টিম কার্টিসের সাথে লিস্ট এ ক্রিকেটের ইতিহাসে তৃতীয় উইকেট জুটিতে অবিচ্ছিন্নভাবে ৩০৯ রানের ইনিংস খেলেন ও নতুন রেকর্ড গড়েন।
১৯৮৯ থেকে ১৯৯২ সালের মধ্যে অস্ট্রেলিয়া দলের পক্ষে ৮টি টেস্টে অংশগ্রহণ করেন। কিন্তু টেস্টের তুলনায় একদিনের আন্তর্জাতিকেই তিনি অধিক সফলকাম হন। তন্মধ্যে তিনবার বিশ্বকাপ ক্রিকেটে অংশ নেন। এছাড়াও ১৯৮৭ ও ১৯৯৯ সালের ক্রিকেট বিশ্বকাপের ফাইনালে স্টিভ ওয়াহের সাথে খেলেন। 
২০০১ সালে খেলোয়াড়ী জীবন থেকে অবসর নেন তিনি। তারপর কোচের দায়িত্ব পালনসহ ওরচেস্টারশায়ার দলের ক্রিকেট পরিচালক নিযুক্ত হন। মে, ২০০৫ সালে শ্রীলঙ্কা দলের কোচ মনোনীত হন। ঐ সময়েই শ্রীলঙ্কা দল ২০০৭ সালের ক্রিকেট বিশ্বকাপের ফাইনালে প্রতিদ্বন্দ্বিতা করে।
১৪ মে, ২০০৭ তারিখে ওয়াকা কর্তৃপক্ষ মুডিকে ম্যানেজার পদে মনোনীত করে ও পরবর্তী তিন বছরের জন্য ওয়েস্টার্ন ওয়ারিয়র্স দলে তিন বছরের জন্য প্রধান কোচ হিসেবে দায়িত্ব দেয়। ইংল্যান্ডে অনুষ্ঠিত ২০০৫ সালের অ্যাশেজ সিরিজ চলাকালীন ফিল্ডিং কোচ ও শ্রীলঙ্কায় নিযুক্ত মুডির সহকারী ট্রেভর পেনি তার সহকারী কোচের দায়িত্ব পান।
ফ্রুক্টোজ

ফ্রুক্টোজ হলো ৬ কার্বনবিশিষ্ট মনোস্যাকারাইড। এর আণবিক সংকেত হল যা গ্লুকোজের মতই। এটিও একটি রিডিউসিং শ্যুগার। এর গঠনে কিটো গ্রুপ থাকায় একে কিটোহেক্সোজও বলা হয়। অধিকাংশ পাকা ফল ও মধুতে ফ্রুক্টোজ থাকে। তাই এর আরেক নাম ফ্রুট শ্যুগার "(Fruit Sugar)"। গ্লুকোজ থেকে সহজেই ফ্রুক্টোজ তৈরি হয় আবার সুকরোজ হাইড্রোলাইসিস এর ফলেও ফ্রুক্টোজ তৈরি করে। এটি সুকরোজ এর একুটি গঠন উপাদান। গ্লুকোজ এর মত ফ্রুক্টোজ ও এবং দুপ্রকার আছে।
প্রথম ফল থেকে শনাক্ত করা হয়েছিল বলে এর নাম করা হয় ফ্রুক্টোজ।
ফ্রুক্টোজ একটি সাদা দানাদার কঠিন পদার্থ। পানিতে সহজেই দ্রবনীয়। গরম অ্যালকোহলে দ্রবনীয়। গ্লুকোজ ও ফ্রুক্টোজ এর আণবিক সংকেত এক হলেও এদের মধ্যে পার্থক্য বিদ্যমান। তাই এদের আইসোমার বলে। ফ্রুক্টোজ এর বিজারণ ধর্ম রয়েছে। চিনিতে এটি ডাইস্যাকারাইড হিসেবে পাওয়া যায়।এতে দুই কাবর্ন বিশিষ্ট শর্করা থাকে।
কনফেকশনারিতে নানা ধরনের মিষ্টান্ন তৈরির জন্য ফ্রুক্টোজ ব্যবহার করা হয়ে থাকে। এর আপেক্ষিক মিষ্টতা ১৭৩।
বুদ্ধগুপ্তনাথ

বুদ্ধগুপ্তনাথ ষোড়শ শতাব্দীর একজন ভারতীয় বৌদ্ধ তান্ত্রিক ছিলেন। তার শিষ্য তারানাথের রচিত জীবনী থেকে তার সম্বন্ধে বিস্তারিত জানা যায়।
তারানাথের রচিত জীবনী "গ্রুব-ছেন-বুদ্ধ-গুপ্ত'ই-র্নাম-থার-র্জে-ব্ত্সুন-ন্যিদ-ক্যি-ঝাল-লুং-লাস-গ্ঝান-দু-রাং-র্তোগ-গি-দ্রি-মাস-মা-স্বাগ্স-পা'ই-য়ি-গে-য়াং-দাগ-পা" () অনুযায়ী, বুদ্ধগুপ্তনাথ ভারতের ইন্দ্রলিঙ্গ শহরে এক ধনী বণীক পরিবারে জন্মগ্রহণ করেন। যৌবনে তিনি পিতার অনুমতিতে রসযান তত্ত্বের শিক্ষক নাথ সম্প্রদায়ের থির্তিনাথের নিকট শিক্ষালাভ করেন। এই সময় তিনি এই সম্প্রদায়ের দেবনার ও দীপনাথ নামক দুই শিক্ষকের নিকট ব্যাকরণ সম্বন্ধে শিক্ষালাভ করেন। এছাড়া এই সম্প্রদায়ের ব্রহ্মনাথ ও কৃষ্ণনাথ তার উল্লেখযোগ্য শিক্ষক ছিলেন। শিক্ষার শেষে তিনি হিমালয়ে সাধনা করেন ও ভারতের বৌদ্ধ তীর্থস্থানগুলি যাত্রা করেন। এরপরের ষোল বছর তিনি দক্ষিণ ভারতে সাধনা করেন। এরপর সুমতি নামক এক বৌদ্ধ তান্ত্রিকের নিকট হেবজ্র ও চক্রসম্বর তন্ত্র সম্বন্ধে শিক্ষালাভ করে তিনি সমুদ্রা যাত্রা করে সিংহল পৌঁছে সেখানে শান্তিগুপ্ত ও তার দীনকর নামক দুই পণ্ডিতের নিকট শিক্ষালাভ করেন। এরপর বুদ্ধগুপ্তনাথ উত্তরে যাত্রা করে অসম হয়ে তিব্বত প্রবেশ করেন। মধ্য তিব্বতে তার সাথে কিশোর তারানাথের সঙ্গে তার সাক্ষাৎ হয়। তারানাথ তার নিকট হতে তারাযোগিনী, গুহ্যসমাজতন্ত্র, মহামুদ্রা, বসন্ততিলক, জালন্ধরী পার দোঁহা, বজ্রনৈরাত্ম্য, বজ্রবরাহী, মহাকাল, হেবজ্র প্রভৃতি বিভিন্ন বিষয় সম্বন্ধে শিক্ষালাভ করেন। তিন বছর তিব্বতে বসবাস করার পর বুদ্ধগুপ্তনাথ ভারত ফিরে যান ও পরে ভারতীয় উপমহাদেশের বিভিন্ন স্থান ভ্রমণে ব্যস্ত থাকেন।
T*ucci, Giuseppe 1967, Tibet, Land of Snows (J. S. Stapleton Driver, transl.), New Delhi: Oxford & IBH Publishing Co.
বরাটি নরদানা বাংলাদেশ উচ্চ বিদ্যালয়

বরাটি নরদানা বাংলাদেশ উচ্চ বিদ্যালয়, টাংগাইল জেলার মির্জাপুর উপজেলায় অবস্থিত একটি মাধ্যমিক বিদ্যালয়। বিদ্যালয়টি ১৯৪৮ সালে প্রতিষ্ঠিত হয়। 
১৯৪৮ সালের ১লা জানুযারী খাগজানা নদীর কুল ঘেষে বরাটি নরদানা পাকিস্তান উচ্চ বিদ্যালয় নামে এই বিদ্যালয় যাত্রা শুরু করে। স্বাধীনতার পর এর নামকরণ করা হয় বরাটি নরদানা বাংলাদেশ উচ্চ বিদ্যালয়।
নিমাইচড়া ইউনিয়ন

নিমাইচড়া ইউনিয়ন পাবনা জেলার চাটমোহর উপজেলা থেকে ৮ কিমি দূরে অবস্থিত। নিমাইচড়া ইউনিয়ন পরিষদের কার্যালয় উপজেলার "মির্জাপুর" হাট নামে পরিচিত হাটের পাশে অবস্থিত।
সেলুলোজ

সেলুলোজ উদ্ভিদের একটি প্রধান গাঠনিক পদার্থ। উদ্ভিদের কোষ প্রাচীর সেলুলোজ দিয়ে গঠিত। অসংখ্য β-D গ্লুকোজ অণু পরস্পর β-১-৪ বন্ধনে আবদ্ধ হয়ে সেলুলোজ তৈরি করে। উদ্ভিদের অবকাঠামো নির্মাণে সেলুলোজ গুরুত্বপূর্ণ ভূমিকা পালন করে। উদ্ভিদদেহে যেহেতু কোনো কঙ্কাল নেই,সেহেতু উদ্ভিদের ভার বহনের দায়িত্ব পালন করে সেলুলোজ। তুলায় সেলুলোজ এর পরিমাণ ৯৪%,লিনেনে ৯০% এবং কাঠে ৬০%। সেলুলোজ ঘন HSO বা HCL বা NaOH দ্বারা হাইড্রোলাইসিস করে গ্লুকোজে পরিণত করা হয়। মানুষের পাকস্থলী বা অন্ত্রে সেলুলোজ এনজাইম না থাকায় সেলুলোজ পদার্থ হজম হয়না,তবে গরু-ছাগলে সেলুলোজ পুষ্টি হিসেবে কাজ করে। বন ও বস্ত্র শিল্পের প্রধান উপাদান সেলুলোজ,আর তাই মানব সভ্যতায় এর দান অপরিসীম। পৃথিবীতে সবচেয়ে বেশি পরিমাণে বিরাজ করে সেলুলোজ।
এককথায় বলতে গেলে সেলুলোজ হলো একটি কার্বোহাইড্রেড-জাতীয় মস্ত বড়ো অণু (পলিমার)।
সেলুলোজ স্বাদহীন,গন্ধহীন, সাদা ও কঠিন জৈব রাসায়নিক পদার্থ। এটি পানিতে অদ্রবণীয়,অবিজারক,আণবিক ভর দুই লক্ষ থেকে কয়েক লক্ষ। এটি মিষ্টি বিবর্জিত এবং বিজারণ ক্ষমতাহীন। আয়োডিন দ্রবণ প্রয়োগে কোনো রং দেয়না। এটির ফাইবার সদৃশ ও শক্ত। এর কোনো পুষ্টিগুণ নেই।
ফরাসী রসায়নবিদ অ্যানসেলেম পায়েন 1838 সালে সেলুলোজ আবিষ্কার করেছিলেন এবং বিচ্ছিন্ন করেছিলেন। পায়েল রাসায়নিক সূত্রটিও নির্ধারণ করেছিলেন। 1870 সালে, প্রথম থার্মোপ্লাস্টিক পলিমার, সেলুলয়েড সেল্টোজ ব্যবহার করে হায়াট ম্যানুফ্যাকচারিং সংস্থা তৈরি করেছিল। সেখান থেকে, সেলুলোজ 1890 এর দশকে রেয়ন এবং 1912 সালে সেলোফেন তৈরি করতে ব্যবহৃত হয়েছিল। হারমান স্টাউডিংগার 1920 সালে সেলুলোজের রাসায়নিক কাঠামো নির্ধারণ করেছিলেন। 1992 সালে কোবায়শি এবং শোদা কোনও জৈবিক এনজাইম ব্যবহার না করে সেলুলোজ সংশ্লেষিত করেছিলেন।
উদ্ভিদের গাঠনিক উপাদান হিসেবে কাজ করে। উদ্ভিদকে দৃঢ়তা ও সুরক্ষা প্রদান করে এবং ভার বহন করে।
গ্লাইকোজেন

গ্লাইকোজেন হোল একটি পুষ্টিজাত পলিস্যাকারাইড। এটি প্রাণীদেহের প্রধান সঞ্চিত খাদ্য উপাদান হলেও নীলাভ সবুজ শৈবাল (সায়ানোব্যাক্টেরিয়া) ও কতিপয় ছত্রাক (যেমন-ইস্ট)-এর খাদ্য উপাদান হিসেবে বিরাজ করে। গ্লাইকোজেনের মূল গাঠনিক একক হলো α-D-গ্লুকোজ।
অ্যামাইলোপেকটিন এর মত এর অণু শৃঙ্খল ও শাখান্বিত। প্রতি শাখায় ১০-২০ টি গ্লুকোজ একক থাকে। হাইড্রোলাইসিস শেষে গ্লাইকোজেন হতে কেবল আলফা - D গ্লুকোজ অণু পাওয়া যায়।এর আণবিক সংকেত CHO । প্রাণিদেহে লিভার ও পেশিতে বেশি করে গ্লাইকোজেন জমা থাকে যা প্রয়োজনে গ্লুকোজ এ পরিণত হয়ে কার্বন ও শক্তি সরবরাহ করে। 
সঞ্চিত খাদ্য হিসেবে কাজ করে গ্লাইকোজেন। প্রয়োজনে শ্বসনে শক্তির উৎস হিসেবে গ্লাইকোজেন কাজ করে। প্রাণীর পেশী ও যকৃতে ভবিষ্যতের জন্য গ্লাইকোজেন সঞ্চিত থাকে। প্রয়োজনে গ্লাইকোজেন প্রোটিন ও চর্বিতে রূপান্তরিত হয়ে বিভিন্ন জৈবনিক কাজ করতে পারে।